ফরিদপুর জজ কোর্ট ভবন

ফরিদপুর জজ কোর্ট ভবন ফরিদপুরে অবস্থিত ব্রিটিশ আমলে নির্মিত একটি ভবন। ভবনটি ১৮৮৫-১৮৮৬ সালে নির্মিত হয়েছিল। ইতিহাস ১৮১৫ সালে ফরিদপুরকে জেলা প্রতিষ্ঠিত হয়। ব্রিটিশ স্থপতির তত্ত্ববধানে ১৮৮৫-৮৬ সালে ফরিদপুর জজকোর্ট ভবন নির্মিত হয় এবং ১৮৮৯ সালে ফরিদপুর জেলা জজ আদালত স্থাপিত হয়। অবকাঠামো লাল ইটের তৈরি এই ভবনটি দ্বিতল বিশিষ্ট। ভবনের ছাদের পিলারে কারুকার্য করা ছোট ছোট ভাস্কর্য রয়েছে। ভবনটির দ্বিতীয় তলার বারান্দা তৎকালীন নকশাকৃত লোহার রেলিং দ্বারা বেষ্টিত। এই ভবনের দ্বিতীয় তলায় উঠার জন্য পূর্ব ও পশ্চিম পাশে এবং ভবনের মাঝখানে তিনটি লোহার সিঁড়ি ও সিঁড়ির সাথে দৃষ্টিনন্দন লোহার রেলিং রয়েছে। ভবনের দরজাগুলোর উচ্চতা ৯ ফুট (২.৭ মিটার)। চিত্রশালা তথ্যসূত্র বহিঃসংযোগ